Ahmet Mahmut Ünlü

Ahmet Mahmut Ünlü yan bi navê ku di nav gel de tê naskirin Cübbeli Ahmet Hoca (27ê reşema 1965an) sofiyeke tirkê neteweperest e ku li ba Mahmut Ustaosmanoğlu xwendiye. Nêrînên wî yên nakok gelek caran ji aliyê çapemeniya tirk ve tên ragihandin.

 Jiyan 
Ew di 27 Sibat 1965 de li Fatih, Stembol, hatiye dinê. Ünlü bixwe îdîa dike ku malbata wî bi eslê xwe Ûzbêk û ji bajarê Buxara ye ku di sedsala 18an de koçî împeratoriya osmanî kiriye. Nexweşiya şekir heye û ji ber vê yê ji leşkeriya neçar mabû. Onül Zewicî ye û heşt zarokên wî hene.

Tê gotin ku Ünlü li gorî gotin û îdeolojiyên xwe wekî Antîsemîtîk teyê îdîakirin.

Ew, di sala 2020an, de dema ku gotibû heqaretkirina Mustafa Kemal Atatürk heram e, gelek Mislimanan aciz kir.

Ew rexnegirê selefîtiyê ye û gelek caran gotiye ku selefî tehdîdek e û divê destûr neyê dayîn ku li Tirkiyeyê mezin bibe.Di sala 2020an de, ew bi Murat Gezenler re, waîzek selefîst ji Konyayê, ku berê gelek caran ji ber têkiliyên El-Qaîde û Dewleta Islamî hatibû girtin, ketibû nav nakokiyekê. Gezenler, tevî ku bi xwe tirk e jî, wiha got: "Civaka Tirkiyeyê civakeke muşrîk e. Ji ber ku dengdayîn û şandina zarokan ji bo dibistanên dewletê şirk e. Tevlibûna artêşa tirk kufr e. Tirk ne misilman in." Gezenler, bikaranîna peyva “Şehit” a ji bo leşkerên Tirk ên mirî jî rexne kir û dîsa bi cesaret îdia kir ku Tirk qet misilman nebûne û heta ku serî li selefîzmê nedin, dê qet nebin misilman.

Ew bi eşkere piştgirê Erdogan e. Wî got ku divê hilbijêrên HDPê hevwelatiya wan a Tirkiyê bê betalkirin. Ji ber nefreta wan a ji Erdogan re, ew ji Partiya Saadetê pir nefret dike. Berdevkê Partiya Saadet Birol Aydin îdia kir ku Cübbeli Ahmet li ser navê olê ji xeynî xapandina mirovan tiştek nekiriye.

Ew heqaret li Hüseyin Velioglu jî kiribû û di nav alîgirên Hizbullahê yên Kurd de bû sedema nerazîbûnê. Alîgirên Kurd ên Hizbullahê jî reseniya Ünlü red dikin û wî wek alimekî ne rewa dibînin ku ji bo dewleta kûr dixebite. Cübbeli Ahmet rexne li Partiya Doza Azad kir, ku wî îdia kir ku ehemiyet nade Tirkiyê. Ahmet di sala 2022an de li dijî Şîa daxuyanî da û bû sedem ku Hizbullahê Kurd wî wekî "mezhebperest" şermezar bike û endamekî payebilind ê Partiya Doza Azad jî wî wekî "Ajanê Amerîkî-Îsraîlî" mehkûm bike. Hizbullah a Kurd, di dema nakokiya Abdulkadir Karaduman bi Cübbeli Ahmet re ya derbarê Erdogan de, piştgirî da Karaduman ji Partiya Saadet. Hîzbûllahê Kurd jî di dema nakokiya meleyê selefî Alparslan Kuytul bi Ahmet re de, piştgirî da Kuytul.

 Çavkanî 

Kategorî:Jidayikbûn 1965
Kategorî:Mirovên zindî
Kategorî:Neqşîbendî